
J ■* ^ Andem aliquando laetissimus ille nobis diea 
»'*<*f«i*'* illuxit, diu expeOatus, avidissime peropta- 
tus, precibus, votisque publicis accersitus, quo Te Re* 
Amplissime cum Regina Coniuge incolumem, sospi- 
temque in Regnum , in Patriam reducem vidimus , 
excepimus, & summo amore, ac plausu prosecuti su- 
mus. Qua quisque voluptate perfruatur,quibus gaudiis 
exultet confpicis; nam cunflorum Animi, maxima qua 
perfunduntur laetitia, commoti efferuntur, ac gestiunt} 
nec quidquam prorsus est tam incultum , tam horri- 
dum, quod ad hilaritatem compositum, publicam non 
augeat laetitiam. Sol lucidioribus veluti radiis indu- 
tus, terra erbis , floribusque referta, itinera civium 
frequentia impervia , domorum parietes hilari cultu 
ornati, aer, ac urbis moenia festivarum vocum con- 
cordi» resonantia, reditus tui diem celebrant; Ordo, 

Populus trophaeis, atque delubris eleganti, ac magnifi- 
co apparatu positis huius diei , ac nominis tui me- 
moriam ad immortalitatem consecrarunt . In tanta 
communi omnium laetitia nos instituti rebus optimis, 
quique in hominum coetu gratjis agendis, & gratula- 
tionibus habendis, & omni sermone celebramur, elo- 
quentiam gentilem coetus nostri bonum continebimus, 
& maximas res in profeftione tua , & reditu gestas , 
amplissima in jios collata beneficia , inusitatam , inau- 
ditamque clementiam , ac yestrum de cordibus nostris 
triumphum , hominum memoriae sempiternae non com- 
mendabimus? Hoc namque literarum cultoribus datum 
est obsequii , ac grati animi unicum monumentum 
ponere, sed & amplissimum : statuae quippe, & ima* 
gines non animorum sunt simulacra, sed corporum, 
virtutum vero effigiem, consiliorum gravitatem , bene- 
ficiorum pondus, ingenium, ac oratio exprimit, atque 
ornat . Quid vero est opere , aut manufa&um quod 
aliquando non conficiat , & non consumet vetustas i 
At eorum quae a Te praeclare, & feliciter gesta sunt 
narratio pervulgata, vigebit memoria seculorum omnium, 
quam posteritas alet, quam ipsa aeternitas femper tu- 
ebitur. Quod si inter tot summos oratores dicendi pro- 
vinciam adgredior ego , qui neque ingenio , neque 

au£loritate , forsan neque aetate sim cum iis, qui in 
foro sedeant, comparandus, id nihil de rerum magni- 
tudine detrahit , nihil de tua gloria : nemo enim un- 
quam tanta eloquentia fuit, neque tam divino, atque 
incredibili genere dicendi, qui tuorum magnitudinem, 
multitudinemque beneficiorum , quae in nos contulisti* 
ac P. N. studium, atque alacritatem, gloriosum sane 
certamen ! publicam demum huius diei hilaritatem 
augere , aut ornare oratione possit . Qualiscumque igi- 
tur oratio haec mea nullo ingenio elaborata , nulla 
elegantia perpolita , nulla ornata eloquentia , ex ipsa 
rerum celebritate , ac tua , qua excipiendam fore con- 
fido, humanitate adeo aeternitatem sibi audet polliceri, 
ut quocumque perveniet , si mihi ingenium , atque elo- 
quentiam , animum negotio non defuisse dignoscatur . 

Illud sane in primis laetandum nobis esse iure 
video , dum liceat profeflionis tuae caussas evolvere, 
quod susceptum iter longum, ac moleftum vidimus, 
partim aestuosa , & pulverulenta Apuleae via , partim 
ratibus aequore commissis , non inani quadam circum- 
eundi voluptatate , non tuorum invisendi desiderio , 
sed perpetua, ac constanti in nos voluntate, qua omnes 
curas , & cogitationes in rem publicam contulisti ad 
totius Regrti dignitatem , atque decus conservandum , 

& augendum, ut perpetua felicitate perfruatur . In prae- 
senti enim pene omnium nationum, civitatum, qua 
iunguntur societate , quominus una aliis debet , tan- 
tum ceteris antecellit: quod non solum ad tributorum 
collationem, copiarum ex foedere auxilium, pecuniae 
debitionem referendum , sed & gratiae in ea qua utun- 
tur beneficiorum compensatione ; praeclarum quippe 
magis est sapientibus hominibus gloria praestare, ac 
decore , quam viribus , atque divitiis , prorsus sper- 
nendae, nisi ad dignitatem , amplitudinemque susti- 
nendam nobis inserviant , 

Quae cum ita sint , tantum nos Austriacae genti 
debebamus , quantum in Regina Coniuge speciatissi- 
ma , eximium quippe munus, ac prope divinum, illa 
nobis donavit ; in quo beneficio tanta magnitudo est, 
ut ingenio assequi, ac complefti oratione non possit. 
Quae ipsius morum innocentia, ac suavitas! quae in- 
genii acies, ac celeritas! quae consiliorum aequitas, ac 
prudentia ! Quanta iustitia ! quanta constantia ! quanta 
religio ! quanta in omnibus , praeterquam in benefi- 
ciis, temperantia ! Beneficentia enim , qua nihil me- 
lius, & praestantius , qua ad Regnum evocati summi 
Numinis imaginem relerunt , eius animi virtutem 
propriam esse quisque fatetur . Nemo unus ab eius 

beneficentia repulsus abiit, quae occurrere quoque so* 
let supplicibus nullius oratione evocata ; in qua ha-» 
bent quo confugiant miseri , ubi conquiescant ; in cu- 
ius suavitate omnes curas, doloresque reponant , atque 
in aerumnis levamen , in periculis praesidium , in ege- 
state auxilium consequantur; cuius tot sunt exempla 
longe, lateque diffusa, ut magis non sinant in asper 
£tum , lucqmque proferre : omnium enim quae a Te 
praeclare, sapienter , clcmenterque gesta sunt , quid 
non sollicitavit officio, vel non adjuvit consilio, vel 
magnificentia non auxit ? Eximium autem illud bo- 
num, non cum aliis comparandum , ei acceptum refert 
P. N. , quod clementiam nativam animi tui virtutem, 
ac summum in nos studium, soeictat? fovendo, am- 
plificavit , 

Difficillimum sane erat ab huius tam praeclari 
beneficii pondere nos liberare; Tu vero, sapientia qua 
praestas,id conficere constituisti , quo beneficium tam 
grande rependeres maximo adie&o foenore , ac Nea- 
politanae gentis nomen , atque decus augeres . Ma- 
riam Theresiam , & Mariam Aloysiam filias in- 
comparabiles , decoram Parentum speciem , ac egre- 
giam animi praestantiam referentes, duplice donum 
Tibi , nobisque carum , Austriacae Domui tribuisti ; 

linam ab Austris, alteram ab Hetruria expetitam, 
eiusque Ducibus sociasti , Scimus nos , sciet Austria, 
Hetruria sciet earum oris venustatem pudoris rubore 
suffusi , morum candorem , animique ingenuitatem 
praeseferrc ; ingenium ad excogitandum acutum , ad 
Explicandum uber«« , ad memoriam firmum, a prima 
adhuc aetate , optimis imbutum disciplinis, iucundarum 
Jiterarum decore excultum , ac sanioris philosophiae 
praeceptis instruflum ; pietatem eximiam in Deum , 
in Parentes, in Patriam, in subditos aspeximus, Au- 
stria , & Hetruria aspiciet , Recordamur adhuc earum 
obortas lacrimas, quarum memoria nu!Ja aetate dele- 
bitur, cum flentibus nobis, veluti e Parthenopis finu 
avulsae, discesserunt, O felix Austria! O felix Hetru- 
ria ! quo vos amore complerent , qua benevolentia 
Excipient , quibus , quantisque beneficiis ornabunt ! 
quae non huius aetatis tantum curriculo continebun- 
tur , sed omnium seculorum spatio metientur . Aspicio 
namque iam Regios pueros risu Parentes cognoscere, 
divinamque propagatam sobolcm | hunc pacis studia 
summa ornare sapientia j illum belli gloriam terra , 
marique summa virtute assequi ; hunc Regnum prae- 
claro consilio regere ; illum Regni fines strenue , 
lion terrae , sed coeli regionibus terminare : hunc 

optimas sancire Leges , ac patrias augere opes ; il- 
lum ex deviflis gentibus tributa inferre , atque obse- 
quium, subafta illa, quam rerum humanarum domi- 
nam vocant, fortuna, cuius varietas constantiae cedit, 
& temeritas consilio non commiscetur, novos avitis 
adnumerare triumphos, novas laureas receptis addere 
coronis, & novo prorsus lumine, ac decore Parentum 
gloriam exornare. Tantarum rerum, ne posteritas qui- 
dem omnium seculorum immemor, amplissimis monu- 
mentis memoriam consecrando , dum Parentibus refert, 
quanta in Te , quantam in Neapolitanam gentem 
gloria redundabit • 

At in maiorem quoque publicae utilitatis, ac glo- 
riae spem erigi nobis datum est . Etenim in hac , ut 
ita dicam , beneficiorum concertatione, Imperatoria Au- 
striaca Domus, ne duplicis huiuscemodi tam praeclari 
muneris onere premeretur , optimam natam Mariam 
Clementinam rependit, quam Franciscus Regni he- 
res, aetate, ingenio, virtute florens, Princeps i u ventu- 
ris , Populi spes, atque deliciae iam habet uxorem. 
Ecquis ut quae evenient laeta, gloriosaque prospiciet, 
oculos coniicere cupiet in fati volumen nescio quod, 
ubi que fiant , futura ve sint continentur , anile sane , 
& plenum superstitionis figmentum ? Fatum enim cum 

sapientibus sit ordo, senesque caussarum , quae nobis 
magna, prospera, iucunda expe&anda sint, non solum 
ante oculos nobis versantur, sed quodammodo experi- 
mur; siquc nos non morimur sed in liberis , in Pa- 
tria , quae numquam extinguitur , semper vivimus 
quae illis meliora speranda relinquere possumus, nisi 
eius qua fruimur pace diuturnitatem , bonorum qui- 
bus affluimur perpetuitatem, atque, ut ea qua a Te 
regimur sapientia, ac iustitia gubernentur? 

Intelligimus autem quantum pro laboriosis his 
omnibus T jbi debeamus: incredibilis namque tantarum 
rerum magnitudo , quae fieri sine summa difficultate 
non possunt, ingenii aciem in moliendo , consilii pru- 
dentiam in persequendo , in conficiendo animi con- 
stantiam requirunt . Tu vero eas non modo sapien- 
ter, ac feliciter, sed & celeriter confecisti, ut im- 
mortalis apud omnes tibi parta sit gloria. Quod si ii, 
qui suipsius virtutem, ac commodum cum communi 
omnium salute, atque utilitate sociarunt, eam assecuti 
sunt gloriam, quae vix coelo capi posse videatur, hanc 
tibi deberi , hanc adeptum esse certo scias . Cum er- 
go haec qua redis praeditus gloria in nos , nostrum 
vero decus, ac dignitas, quam auges, in Te redundent, 
quid mirum, si Tibi redeunti cum Regina Coniuge 

incomparabili, tot, tantisque gaudiis P. N. Tibi, ao 
sibi ipsi non desinat gratulari? 

Laetitia autem noftra, non ea est, quae fi£lo of- 
ficio, & simulata gratulatione, decentia exprimit, aut 
reverentia; sed ingenuus, ac iucundus ille animi mo- 
tus , quo amissum forte bonum , diuque expetitum 
aspiciens , assurgit animus alacer , & quasi occurrit 
obvius, ut non modo vultum indicem sui ad hilari- 
tatem componat , sed & corpus totum eo perfundat 
gaudio, ut exultet, ac gestiat. Sicut enim omnia de- 
siderata magis, quam assidue percepta deleftant , ita 
praeclaras tuas, aeque ac Coniugis Reginae erga nos 
voluntatis , ac benevolentiae fignificationes , quibus 
quotidie nos excepistis , non tam sentiebamus cum 
fruebamur , quam tunc cum carebamus , & postea- 
quam eas nunc reddidistis; quid enim haberent volu- 
ptatis carendo magis intelleximus, quam fruendo, at- 
que plus nunc laetitiae afferunt recuperatae , quam 
tunc assuetis voluptatis afferebant. Quid quod in ipsa 
absentia voluntatis tuae erga nos certissimum, atque 
amplissimum accepimus argumentum , quo neque lo- 
corum distantia imminutam , neque negotiorum ma- 
gnitudine oppressam , neque rerum varietate evagatam, 
.sed potius veluti novis admotis stimulis concitatam, 

mirum in modum excrevisse cognovimus. Ecquid ve- 
ro est aliud pluribus summa clementia missis episto- 
lis, quasi regia audoritate posthabita , atque imperii 
maiqstate spreta, concivis nostri , ac veri Neapolita- 
ni nomen TtBi inscribere , ingenui videlicet viri ar- 
dissimo pobis Patriae charitatis vinculo coniundi, & 
nomen hunc ceteris , quibus iure ornaris , anteferre ; 
«it ostenderes, non tam audoritate, atque imperio, 
quam de tua clementia , qua animis nostris imperas , 
gloriari. Difficile hoc fuisset si noa naturalis tibi ista 
bonitas esset, sed ad tempus sumpta j nemo enim per_ 
sonam diu ferre potest , sed fida cito in naturam 
suam recidunt, quibus veritas subest } quae vero, ut 
ita dicam, ex solido enascuntur, tempore ipso, ac pro 
re nata , in maius, meliusque procedunt. Dum ergo 
haec nobis patefada sunt , quibus Te revertentem 
laudibus efferemus, quibus studiis prosequemur , qua 
benevolentia compjedcmur ? Quae sufficiens gratulatio? 
Quae rei congruens, nisi profusa, laetitia? Illud au- 
tem ex eo, quo omnes efferimur gaudio, atque laeto 
omnium clamore, & plausu, quo a eundo P.N. de- 
sideratum, accersitum, revocatum agnoscis Tjbi per- 
gratum , perqueiucundum intelligas : quod nemo unus 
homo unc homini, quam Ty P, N., {aip carus, un. 
quam fuit i Qua 

Qua de re non modo Tibi j sed & nobis me* 
tipsis gratulamur, dum Regem amantissimum, Patrem 
Patriae revertentem recipimus, eo vel maxime, quod 
omnibus , quorum hucusque Regiones lustrasti , virtutum 
tuarum , ac eximiae humanitatis tuae in nos, iucun- 
dum, atque admirabile speftaculum exibuisti. Natura 
namque omnes homines genuit , & conformavit , ut 
quemadmodum felicitatem appetant , eamque in eo 
reponant, quo ceteris antecellunt, ita nisi aliorum op:« 
nione praestantes habeantur , eam assequi posse despe- 
rant. Ex quo fit, quod , etsi virtus ex se , non ex 
communi hominum opinione constet ; attamen trahimur 
omnes laudis studio , & optimus quisque maxime glo- 
ria ducitur ; ut qui aliquam praestantiam virtutis , in- 
genii, fortunae assecuti sunt , tunc magno aestiman- 
dam putent, cum fortes, divites, sapientes ab aliis 
dici, ac praedicari sentiant; neque in ea adipiscenda 
aliam mercedem laborum suorum desiderent, praeter 
hanc laudis, & gloriae , Eras quippe Rex Oftime 
celebritate famae, etiam absentibus, notus; atque il- 
la , quae de tuis virtutibus fama percrebuerat , ma- 
gnam eras ubique laudem consecutus ; at in hoc iti- 
nere expe&ationem tui , quam concitaveras , non de" 
ceptam , non aequatam , sed superatam quoque fuisse 
. . prae- 




praesentia cognovimus. Omnes quorum peragrasti Pro- 
vincias virtutum tuarum celebritate perculsi , ignoti 
praedicatione deleflabantur , praesentem spe&aculum 
speciosissimum obstupefafli demirati sunt . Tuum in 
percipiendo ingenium, in cognoscendo sapientia, in 
decernendo iustitia, in agendo constantia, in promis- 
sis fides , in Deum religio, in maxima fortuna tem- 
perantia, commemoranda quaedam , ac prope divina 
in beneficiis eluxit liberalitas. Morum candorem , ani- 
mi ingenuitatem, atque virtutem , illum prae ceteris 
quo nos , non quasi dicam fato , sed animorum de- 
stinatione subditos prosequeris amorem , atque demen- 
tiam, maiestatem denique comitati , gravitatem faci- 
litati, miro prorsus foedere, sociatam exibuisti; ita ut 
qui noverint, obiectarum rerum claritate, ac pulcri- 
tudine, quodam quasi impetu rapti, exclamarint: O for- 
tunari cives qui tanti Regis imperio reguntur! Igitur 
quae sors est nostra, qui tanto Rege digni sumus, 
usque adhuc hominum tantummodo famae, ac sermo- 
nibus commendata, nec satis nota, nimis nunc tui 
evulgata praesentia sempcr feretur, & praedicabitur, 
atque eo nos feliciores , quod tales apud omnes ha- 
beamur. Absens igitur quoque maximis nos comple- 
xus es- beneficiis , Solem imitatus , qui sive oriens. 

sire occidens, sive jucundae lucis radios emittat, sire 
aere in nubem concreto, humoremque colligens hila- 
rem vultum obtegat , terram , nunc calore tepefecit , 
nunc rore rigat , nunc auget imbribus , ut ei flores , 
feuflus , fruges , quaeque omnia terra , marique gi- 
gnuntur , procreantur, referantur accepta. 

Quod si apud omnes qui virtutum tuarum pul- 
critudine , ac summae humanitatis voluptate delegati 
sunt, maximum desiderium tui reliquisti , quod iam 
discessurus ex illorum omnium non modo vocibus , 
sed St lacrimis sentire potuisti j cumque te iam ex 
Austria Neapolim versus profeftum esse constaret, ab 
Austria usque ad Neapolim agmen perpetuum tantarum 
gentium vidisti ; quid mirum si nos tot , tantisque 
imperii, obsequii, benevolentiae, ac beneficiorum vin- 
culis devin&i tanto afficiamur gaudio , dum Patriae 
reddito , diuturni desiderii nostri expe&ationem ex- 
ples, feefitiamqne restituis? 

Exiguum fortasse est, atque impar maximae co- 
nranis huius laetitiae argumentum , triumphales portae 
ubique locorum ereflae , eleganti cultu exstrufta de- 
lubra, apparari currus, hilariter personati cives, fe- 
stiva poetarum carmina ; at magnificentissimus ille 
motus , civitatumque concursus , omnes societates , 

omnes 





omnes ordines , omnes qui aut re , aut spe denique 
sunt boni, una vox omnium, quae Tibi gratulatur, 
& Patriae, quae maxima extollit beneficia, atque or- 
nare laudibus certat, quae multo clamore, ac plausu 
exultat , ac gestit , iustissimum , ac iucundissimum , 
optimoque Rege dignum, tibi triumphum decernit. 

Civium alii Romam usque petunt, alii Campa- 
num agrum , ut dierum , ac fere horarum moram an- 
tevertant, Teque sospitem cum Regina Coniuge re- 
deuntem aspiciant. Non aetas quemquam, non vale- 
tudo , non sexus retardat , quominus oculos iucundo 
impleat spc&aculo. Oppletas cernis undique vias, an- 
gustumque tramitem reli&um tibi, alacrem hunc, at- 
que inde populum, referta tefla, & laborantia, ac 
ne eum quidem vacantem locum, qui nonnisi suspe- 
ctum, atque instabile vestigium capit. Testis ipse es 
quae in ore omnium laetitia, resultantia audis voci- 
bus tefta, dum Te parentum, liberorum, senum, pue- 
rorum, infantium quoque clamor excipit. Qui amoris 
ardor, qui stimuli, quae faces has exclamationes sub- 
iiciant, non nostri ingenii, sed tuae virtutis , tuorum- 
que meritorum voces esse, quas nulla unquam adula- 
tio invenit, nulla expressit necessitas dum percipis, 
os tuum lacrimis, ac multo pudore suffunditur i agno- 
scis 

scis enim, ac sentis Tibi dici, non Regi. Confugit in 
sinum tuum tota Civitas, ubi veluti In parentis sinu 
se recipiat, ac libentissime conquiescat, atque ample- 
xare pedes, manibusque oscula figere non expletur. 

Confer nunc adventum hunc tuum dum civium 
desideria, & charitas Patriae te revocant cum illo- 
rum Imperatorum victoria, qui captis urbibus, genti» 
busque deviftis triumphum agere consueverunt . Illi 
exitio gentium clari , non minores fuere pestes morta- 
lium, quam inundatio, quam conflagratio. Tu Regni 
bono natus incomparabili clementia, ac prope divina 
subditarum gentium numen existis. Illi xffrenata, at- 
que insatiabili funestae laudis cupiditate agebantur ; 
To benefaciendi miro desiderio affeflus, dum laudem 
respuis, solidam, illustrioremque , quae ex refte fa- 
ftis exurgit, gloriam adipiscis. Tristis furor illos alie- 
na devastandi potius , quam sua tuendi in dissitas 
transvexit provincias , ut liberis , ac saepe innocui? 
nationibus illato iugo , opum , rerum , personarum 
imperio potirentur , Ingenuus nostri amor usque ubi 
Panubius ripas gelu iungit Te perduxit , ut eorum 
quibus praees commodis , utilitatique servires , Illi 
prostratis per vim urbium maeoiis, stratisque ad Im- 
pium turribus, quod, renuentium adhuc cervicibus, ser- 
vii? 





vile imposuissent iugum, triumpharunt . Tu novis, at- 
que incomprehensibilibus benevolentiae signis , dum nos 
amplissimis auges beneficiis, de cordibus nostris trium- 
phas. Illis, si quae immanioribus belluis debetur laus, 
reservata est . Tibi , cuius beneficentia proxime ad 
Dei numen accedit, simillima fere , & cuius nulla 
maior, apud omnes parta est gloria. 

Neque vero triumphalis illa pompa, qua inani 
fastu decorati , ac ipsa viftoria ferociores fa£li ince- 
dere illi consueverunt, est cum ea, qua tuus hic trium- 
phus ornatur, comparanda. Praeibant ibi simulacra ca- 
ptarum urbium , fortia facinora peplo effin&a , cata- 
pultae , balistaeque , & alia omnia instrumenta belli 
lata , regiae opulentiae detra£la ornamenta , argenti 
aerisque fabrefafla vasa , & alia suppellex , preciosa- 
que vestis, aliaque nobilia signa, quibus deviftae ur- 
bes ornatae fuerunt. Praeibant captivi nobiles , si qui 
bello capti insignes forent, circumdata, in servitii no- 
tam, colla catenis, dum pone curru quadriiugo alben- 
tibus equis coronatus viflor vehebatur , & vi&rices 
legiones cum iocorutn lascivia, ac carmine triumpha- 
li canentes sequebantuF . At quid fibi habebat ille 
currus? Quid vinfli ante currum duces? Quid simu- 
lacra oppidorym ? Quid argeqtum ? Quid aurum ? Quid 

triumphale carmen ? Quanta ex his insolentia , quan- 
ta immanius, quanta resultat audacia ! Si enim ad 
societatem , communitatemque generis humani nati su- 
mus , ac omnes aequali foedere iungimur , qui erit 
homini indignior, quam de alterius bonorum amissio- 
ne, iurium direptione, ac hominum nece triumphus? 
Eversarum urbium miserrimae immagines, commissae 
jam saevae pugnae, ac profligatorum hostium caedis 
pi£la descriptio, opimae spoliae, non hostium modo, 
sed & civium adhuc rorantes sanguine, pallidi , ac 
tristes captivorum vultus , atque ad humum demissi 
oculi, quam nisi feram voluptatem afferre poterant, 
quam nisi truculentam parare laetitiam. Captivorum 
luflus, ac lacrumae, nwrentesquc viduarum voces, & 
filiorum quibus occisum , ac numquam reversurum vi- 
rum , parentem qucrunt , obstrepentibus militum cla- 
moribus miscebantur. 

At triumphum hunc tuum , quem amplissimum 
Tibi tua ipsa virtus , ac publicus civium omnium 
amor Tibi decernit, nulla turbat maestitia, nullus et» 
dolor commiscetur ; pulcra, iucunda , praeclara sunt 
omnia, quae solidam Tibi parant gloriam, nobis in- 
genuam undique referunt laetitiam. Prava quippe, & 
inscia verae maicstatis ambitio antiquos sibi efforma- 

vit 

vit triumphos; tuum illa, qua nihil dulcius hominum 
generi a natura datum est , nihil gloriosius, peperit 
beneficentia. Non Tu altiori veheris curru, sed sa- 
pientia , ac humanitate , plusquam imperio praestas : 
nullum Tibi ornamentum , nisi illud quo principis fa- 
stigio dignius, pulcriusque aliud non est, corona ob 
Cives dilectos : non hostium corpora ante currum 
devin&a, sed civium corda traducuntur: non hostili- 
bus armis, non detraflis spoliis obruuntur currus, sed 
laetantibus Civibus; haec namque tui triumphi opima 
sunt spolia: non meditata nos attulimus carmina, sed 
adclamationes, quae fingendi tempus non habent, iis- 
que vocibus quas amor ingessit, & gaudium Te cum 
Regina incomparabili revertentem excepimus; multa 
quippe fecimus sponte , haec instinftu quodam , & 
imperio ; nam gaudio quoque cogendi vis inest . Quis 
ergo currus, quae laurea cum laudatione hac tua con- 
ferri potest? Cum enim Te tua virtus, ac civium pie- 
tas extollit , perpetua illa tibi exurgit fama , quae in 
finem manet, quae non immaginibus, aut statuis, sed 
virtute, & meritis prorogatur, nomenque tuum non 
lignis , aut saxis , sed monumentis aeternae laudis in- 
ciditur . 

Perge igitur quo coepisti Rex amplissime, nos- 
que in posterum pari amore, ac benevolentia prose- 
quere ; quantum namque utilitatis commodis nostris 
addes, tantum splendoris, atque amplitudinis addere 
tuae laudi, & gloriae ferto scias . Tui in nos arjio- 
rem quibuscumque nos poterimus rebus augebimus , 
ac tantorum beneficiorum memoriam colamus benevo- 
lentia sempiterna , non solum dum huius vitae luce 
fruemur , sed etiam cum mortuis monumenta tuorum 
in nos beneficiorum permanebunt , Idque tibi repro- 
mittimus, semperque praestabimus , nobis, neque in 
periculis a Te propulsandis animum, neque in colendo 
obsequium, neque in parendo fidem , neque in famu- 
lando constantiam, neque in tua dignitate, atque im- 
perio augendis, gratam animi benevolentiam 'defuturam, 
Quapropter Te D, O. M. bonorum omnium fons, 
atque origo, Teque Summi Servatoris Parens Re- 
gina, & Tr custos Urbis Januari^ qui semperP.N. 
adiutor extitisti precor, ac quaeso j vosque omnes, qui 
huic Urbi, ac Civitati praesidetis, quorum templa, 
crebro precantes adivimus, ut sospites , incolumcsque 
Regem , Reginam Patriae delicias nobis redderetis, 
vos obtestor , ut quos laetantes excepimus Patrem 
beneficentissimum Patriae servetis ; Reginam virtuti- 
bus ; 

bus , clementia incomparabilem tueathr$i;FRAVCiscuM 
Principem iuventutis, uxoremque suam aetate, inge- 
nio, virtutibus florescentes, omnemque regiam sobolcm 
alatis, foveatis. Non vos distringor votis : non enim 
pacem, non concordiam, non securitatem, non opes 
oro , non honores ; simplex , iunftaque ista comple- 
xum totius Populi votum est, Salus Principum; ni- 
hil autem nobis aliud in posterum exoptandum erit, 
si tanto, ac tam praeclaro muneri perpetuitatem ad- 
datis , 



RtGISTRATO. 

